  Дмитрий Винокуров Ижысь зоопаркын «Я – Удмуртия» школа аллея кылдӥз. Со Удмуртилэн тодметпусъёсыныз ӟусъёслэсь лэсьтэмын, ивортӥз ужъюртлэн пресс-службаез. Ӟусъёсты Ижысь дышетскисьёс «Скамейка для каждого» кар ӵектос улсын лэсьтӥзы. Элькунлэн тодметпусъёсыныз пукон интыос лэсьтон малпан пиналъёслэн атыкай музъемез гажан мылкыд пыӵатонъя «Я – Удмуртия!» инноваци кар площадкалэн сменаез дыръя кылдӥз. Экспертъёс азьын ӵектоссэс утьыса, дышетскисьёс ӟусьёслы дизайн-проектъёс дасян борды басьтӥськизы. Туннэ ӟусьёс дась ни, зоопарке лыктӥсьёс отын пукыны но шутэтскыны быгато. Та ужрад карын улӥсьёслы Удмуртилэн тодметпусъёыныз тунсыкъяськыны но соосты гажан мылкыд мылкыд сётоз, лыдъяло ӵектосэз улонэ пыӵатӥсьёс 11-тӥ куарусёнэ, зоопарклэн вордскем нуналаз ӵектосэ вань пыриськемъёсты сӥё-дано пусъёзы, озьы и кик пиналъёс понна «Я – Удмуртия» шудон ортчытозы. Тодэ вайытом, Ижкарысь Космонавтъёслэн паркысьтызы Эшъяськон садын «Тангыра» капка лэсьтӥзы. Тегъёс: Мерлык Ижкар Зоопарк Удмуртия пиналъёс  